Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 2959

49. Nyilatkozat az Európai Unió tagállamainak állampolgárai számára nyújtott menedékjogról szóló jegyzőkönyv egyetlen cikkének d) pontjáról A Konferencia kijelenti, hogy miközben elismeri az Európai Közösségek tagállamaiban a bevándorlásért felelős miniszterek 1992. november 30-ai./december 1-jei, a nyilvánvalóan alaptalan menedékjog iránti kérelmekről szóló állásfoglalásának és a Tanács 1995. június 20-ai, a menekültügyi eljárások minimális garanciáiról szóló állásfoglalásának fontosságát, tovább kell vizsgálni a menekültügyi eljárások és a nyilvánvalóan alaptalan menedékjog iránti kérelmek elutasítására irányuló gyorsított eljárások visszaélésszerű alkalmazásának kérdését azzal a céllal, hogy ezen eljárások további gyorsítása érdekében újabb javításokat vezessenek be.

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes